KOMISIJOS SPRENDIMAS
1992 m. kovo 26 d.
dėl duomenų apie arklinių šeimos gyvūnų varžybas, nurodytas Tarybos direktyvos 90/428/EEB 4 straipsnio 2 dalyje, rinkimo
(92/216/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/428/EEB dėl prekybos varžyboms skirtais arklinių šeimos gyvūnais ir nustatanti dalyvavimo varžybose sąlygas([1]), ypač į jos 4 straipsnio 3 dalį,
kadangi kiekvienai valstybei narei tenka atsakomybė informuoti Bendriją apie pasinaudojimą Direktyvos 90/428/EEB 4 straipsnio 2 dalyje numatytomis galimybėmis ir informuoti Komisiją bei kitas valstybes nares apie minėtos direktyvos 4 straipsnio 2 dalyje numatytų lėšų paskirstymo kriterijus;
kadangi pagal Direktyvos 90/428/EEB 4 straipsnio taikymo taisykles kiekviena valstybė narė turėtų pirmiausia paskirti koordinavimo instituciją, atsakingą už būtinų duomenų rinkimą;
kadangi šiame sprendime numatytos priemonės atitinka Zootechnikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Kiekviena valstybė narė paskiria koordinavimo instituciją, atsakingą už šių duomenų rinkimą:
- apie jos teritorijoje organizuojamas Direktyvos 90/428/EEB 4 straipsnio 2 dalies pirmoje įtraukoje nurodytas varžybas,
- apie minėto 4 straipsnio 2 dalies antros įtraukos trečioje pastraipoje numatytų lėšų paskirstymo kriterijus.
2. Kiekviena valstybė narė nurodo Komisijai pagal 1 dalį paskirtos koordinavimo institucijos pavadinimą ir adresą. Remdamasi pateikta informacija, Komisija sudaro koordinavimo institucijų sąrašą. Šį sąrašą ji paskelbia Europos Bendrijų oficialiojo leidinio C serijoje.
2 straipsnis
Šis sprendimas skirtas valstybėms narėms.
Priimta Briuselyje, 1992 m. kovo 26 d.